Elgar/Mendelssohn - Violin Concertos: Amazon.co.uk: Music
Elgar/Mendelssohn - Violin Concertos
Audio CD ASIN: B000058248
Amazon Bestsellers Rank: 1,157,398 in Music (See Top 100 in Music) Wholesale Smael 1516 Multi-function Waterproof Durable Outdoor Sport Led Watch In Orange | TrendsGal.com
SMAEL 1516 Multi-function Waterproof Durable Outdoor Sport LED Watch - Orange
Weight: 0.14 kg Available Stock: 1 0 (0) MYMU5NCTG01 Jou kind móét speel! | Voelgoed
Jou kind móét speel!	Gelaai deur admin op Do, 04/06/2017 - 10:00 Ouerskapkenner: Lizanne du Plessis
Buitemuurse aktiwiteite is goed vir kinders se ontwikkeling. Jy kan dit egter met roomys vergelyk: Lekker op sy tyd, maar te veel maak jou siek.
Soms vergeet ons dat ons kinders speeltyd nodig het. Kinders wat te besig is, het ook dikwels te besige ouers, wat beteken dat daar min tyd is om as gesin iets saam te doen. Die verhouding tussen jou en jou kind en tussen boeties en sussies ly gewoonlik onder die besig wees. Gesinne kuier al minder saam en eet nog minder saam aan tafel as die dagprogram te vol raak.
Buitemuurse aktiwiteite teenoor net lekker speel
Speeltyd is die tyd wanneer kinders vrye teuels gegee word om te doen wat hulle wil, soos lees, bal skop, popspeel of fietsry. Hierdie tyd is baie belangrik vir hulle fisiese, emosionele en kognitiewe ontwikkeling. Dit is wanneer vaardighede soos beplanning, probleemoplossing, besluitneming, kommunikasie en beheer van emosies, denke en aksies verfyn en ingeskerp word.
Dit mag dalk lyk of jou kind “net speel”, maar dit is hier waar sy brein die kans kry om inligting te verwerk. Dit is waarom kinders byvoorbeeld gedurende vakansies skielik “grootword”. Eensklaps raak hulle sekere vaardighede baas wat hulle voor die vakansie nie kon doen nie. Hulle skryf beter, of hulle skop die bal meer akkuraat.
Die goue reël is om die balans te vind tussen buitemuurse aktiwiteite (gestruktureerde aktiwiteite waartydens die kind ’n vaardigheid aanleer) en ongestruktureerde tyd vir speel en ontspanning.
Wanneer jou kind geesdriftig is, het jy reg gekies
As jou kind uitsien daarna om na ’n aktiwiteit te gaan, en dit geniet, weet jy dit was ’n goeie keuse. Maar wanneer jou kind haar voete sleep, kla as julle moet ry of sonder energie en entoesiasme deelneem, kan jy begin wonder of dit dalk ’n fout was.
Vir kleuters is aktiwiteite wat hulle saam met Mamma kan doen fantasties. Bewegingsklassies of swemlesse is goeie keuses, want dit fokus op die ontwikkeling van groot motoriese spiere, wat belangrik is op hierdie ouderdom.
Ouer kinders se fisiese, emosionele en kognitiewe ontwikkeling stel hulle in staat om aktiwiteite te doen wat meer komplekse koördinasie, konsentrasie en kompetisie vereis, soos tennis, atletiek, rugby, netbal en dansaktiwiteite.
Dit is hoe die lewe werk – ons geniet die dinge en is gemotiveerd om die dinge te doen waarin ons goed is. Hou egter in gedagte dat kinders in sommige gevalle kan baat vind by sekere buitemuurse aktiwiteite wat hulle nie noodwendig geniet nie, soos swemlesse.
Meer tyd in die motor as tuis beteken te besig Wees doelgerig en dink mooi oor die buitemuurse aktiwiteite waaraan jou kind gaan deelneem. Ouer kinders kan saam gesels oor wat hulle geniet om te doen. Kies die top twee of drie aktiwiteite. Maak seker daar is oop middae ook.
Dit gaan nie net oor die aantal aktiwiteite waaraan die kinders deelneem nie, maar ook oor die boodskap wat jy as ouer oordra. Maak seker jou boodskap leer hulle oor “deelname” en “pret” ook, en nie net “prestasie” nie.
Wanneer jou kind te besig is, is wanneer sy nie tyd het vir speel, ontspan en niks doen nie. Elke uur is volgeprop met aktiwiteite of roetinetake. As dit vir kinders begin moeilik raak om hulleself besig te hou of kreatief te dink, is hulle te besig. Hulle moet fantasie en verbeelding in hulle spel kan gebruik, veral jonger kinders.
Kinders wie se skoolwerk daaronder begin ly omdat hulle nie tyd kry om hulle huiswerk te doen nie en dit oor naweke, laat saans of vroeg soggens moet inhaal, handhaaf nie ŉ gesonde balans nie. Jy weet jou kind is te besig as julle meer tyd in die motor as by die huis deurbring. Maak seker daar is genoeg tyd sodat jou kinders dit wat hulle die beste kan doen, ten volle kan uitleef: speel!
Kliek HIER om die aanlyn te koop op www.voelgoedwinkel.co.za 2977 keer gelees